**TANULMÁNYI MEGÁLLAPODÁS**

mely létrejött egyrészről a(z) **……………………………………………………………………………………………………… (**cím:…………………………………………………………..) – **képviselője …………………………………** **intézményvezető – mint terepgyakorlati hely,**

másrészről **…………………………………………………** (születési hely:……….…….………..………….,   
születési idő: …………………….…….; anyja neve: …………………………………………..) **Szociális munka BA szakos hallgató** között, a mai napon, az alábbi feltételek mellett:

* a(z) …………………………………………………………………… terepgyakorlati hely a Miskolci Egyetem Bölcsészettudományi Kar Alkalmazott Társadalomtudományok Intézetének tett vállalása alapján terepgyakorlati helyet biztosít …………………………………………………………….. szociális munka szakos hallgató részére a 20…....…/20…….…-s őszi félévében az összefüggő szakmai gyakorlatra;
* a gyakorlat 160 óra munkavégzést jelent tereptanár irányítása és felügyelete alatt   
  (a 160 órába beszámítanak a fizetett munkaszüneti napok);
* a gyakorlat ideje: 2022. szeptember 26 – november 5.

**A gyakorlat célja** annak bizonyítása, hogy a hallgatók (a vonatkozó KKK alapján, lásd: 18/2016(VIII.5.) EMMI rendelet) a szociális munkára vonatkozó globális alapelvek, tudományos és szakmai eredmények, etikai követelmények és alapvető módszerek birtokában képesek a szociális munka, mint hivatás művelésére, elsődlegesen a gyermekjóllét és a szociális szolgáltatások szélesen értelmezett területein. A részletes elvárásokat a kurzus tanterve tartalmazza.

**A kurzus tantervét csatoltuk!**

**A terepgyakorlaton közreműködők feladatai**

**A terepintézmény vállalja, hogy**

Az intézmény megfelelő végzettségű és felkészült tereptanárt jelöl ki.

Biztosítja a gyakorlathoz szükséges tárgyi és egyéb feltételeket, segíti a gyakornokot, hogy megismerhesse az intézmény struktúráját, szervezeti egységeit, az ott dolgozó szociális szakemberek feladatait, mindennapi munkáját. Hozzájárul, hogy a hallgató betekinthessen a szükséges dokumentációkba. Lehetőséget ad arra, hogy a hallgató részt vegyen az intézmény munkaértekezletein, és amennyiben van, az esetmegbeszélő találkozókon, esetleg szupervízión is. Elősegíti az intézmény ellátási területének, a terület szociális jellemzőinek, az intézmény és a társintézmények kapcsolatának, együttműködésének a megismerését. Lehetővé teszi, hogy a hallgató bekapcsolódjon a kliensekkel való munkafolyamatokba, önállóan dolgozzon néhány esettel. Munkájáról a hallgató gyakorlati naplóval, a félév végén az esetek leírásával, illetve két esettanulmányban ad számot.

***Tereptanár***

Tereptanár lehet az a felsőfokú szociális végzettséggel rendelkező szakember, aki:

egyrészt

* Az adott szociális intézményben dolgozik,
* szociális munkát végez **közvetlen klienskapcsolatban**,
* legalább 2 éves szakmai gyakorlattal rendelkezik,
* kapcsolatot tart a gyakorlat szakmai vezetőjével,
* munkahelye, munkatársai támogatják abban, hogy tereptanári feladatokat vállaljon,

másrészt vállalja:

* a gyakorlathoz szükséges feltételek optimális biztosítását,
* a hallgató terepen történő tanulásának segítését,
* a hallgató munkájának szakmai vezetését,
* már a gyakorlat elején a távollétében őt helyettesítő kolléga megnevezését,
* a terepmunka értékelését.

A tereptanár és a szakmai vezető megosztják a felelősséget a hallgató tanulásának folyamatáért, együttesen segítik elő az elméleti és gyakorlati ismeretek megfelelő szintű integrációját, ennek érdekében szükség szerint kapcsolatot tartanak egymással.

A tereptanár felelősséget vállal a gyakorlat megtervezéséért, megszervezéséért, levezetéséért, elemzéséért és értékeléséért. Ebbe az alábbiak tartoznak:

* a ***“Az általános szociális munka gyakorlatra jelentkezés”*** lap kitöltése és aláírása,
* a ***"Tanulmányi Megállapodás*"** hallgatóval történő közös elkészítése,
* a konkrét hallgató tudásának és készségszintjének megfelelő esetek kiválasztása,
* egyéni konzultációs lehetőség biztosítása a hallgató számára - heti rendszerességgel,
* a hallgató féléves írásos feladatai közül a terepgyakorlatot záró összefoglaló dolgozatot, esettanulmányt elolvassa, láttamozza, ha vannak észrevételei, azt **külön** lapon rögzíti,
* szükség szerinti konzultáció a szakmai vezetővel,
* a gyakorlat befejezésekor, a hallgatóval való közös értékelést követően a tereptanár,

az írásos minősítés részeként egy **ötfokozatú skálán értékeli** a hallgató gyakorlatát. Ez lesz a terepgyakorlat érdemjegye.

(A részletes írásbeli értékelés javasolt szempontjai a ***Terepgyakorlat értékelése*** dokumentumban található)

**A hallgató feladatai és felelőssége:**

A hallgató és a tereptanár együttesen felelős a gyakorlat elején megkötendő "Tanulmányi megállapodás" elkészítéséért, s azon körülmények biztosításáért, melyek mind a tanuláshoz, mind a hallgató kompetenciájának bizonyításához szükségesek. A terv végrehajtása közben nehézségekbe ütköző hallgatónak rövid időn belül tudatnia kell ezt tereptanárával és a szemináriumvezetővel, annak érdekében, hogy gyors segítséget kaphasson nehézségei leküzdéséhez.

* A hallgató a gyakorlat ideje alatt alkalmazkodik az intézmény munkarendjéhez és a tereptanárral megbeszélt munkarendben végzi a terepgyakorlatát. Ez az idő lehetőleg a tereptanár beosztásával egyező időben legyen. A gyakorlatnak a terepintézményben töltendő időtartama minimum 280 óra, melyet a hallgató napi 8 órában végez, 35 napon keresztül. Ehhez társul a 20 óra gyakorlat előkészítő és feldolgozó szeminárium, melynek időpontjait az órarend tartalmazza.
* A hallgató akkor sem hiányozhat, ha egyéni tanrend engedéllyel rendelkezik, vagy párhuzamosan más képzésben is részt vesz. Ha már munkaviszonya van a hallgatónak, kötelessége, hogy a gyakorlat időtartamára megoldást találjon munkahelyi elfoglaltságának esetleges időbeli átrendezésére a gyakorlat sikeres teljesítése érdekében.
* A hallgató részt vesz a Tanulmányi megállapodásban rögzített tereptanári konzultáción, az intézményi team/stáb munkaértekezleteken, esetmegbeszélésen, /szupervízión/ és egyéb szakmai megbeszéléseken.
* Hiányzás csak orvosilag indokolt és igazolt esetben lehetséges. Ha a hallgatót egészségi állapota akadályozza a gyakorlóhelyen való megjelenésben, azt minden esetben köteles mind a tereptanár, mind a szemináriumvezető felé jelezni. A hiányzás nem haladhatja meg a **két hetet**. Amennyiben meghaladja, a gyakorlatot a kiesett idővel meg kell hosszabbítani. Hosszantartó betegség esetén a tanszék engedélyezheti a gyakorlat pótlását.
* A hallgató alkalmazkodik a fogadó intézmény stratégiai és gyakorlati célkitűzéseihez, ami nem jelenti azt, hogy jobbító szándékú javaslatait az adott körülmények között a megfelelő formában ne tehetné meg.
* A hallgató „A Szociális Munka Etikai Kódex” előírásait a gyakorlat során mindenkor betartja. (<http://www.3sz.hu/sites/default/files/Etikai_Kodex_2022.pdf> )

**Az összefüggő gyakorlat szakmai vezetője:**

Dr. Kozma Judit egyetemi docens

Miskolci Egyetem BTK

Alkalmazott Társadalomtudományok Intézete

Szociális Munka Tanszék

Miskolc Egyetemváros 3515

E-mail: [judit.kozma54@](mailto:jkozma@t-online.hu)[gmail.com](http://gmail.com/)

CV: <https://atti.uni-miskolc.hu/docs/KozmaJ_CV2019.pdf>

Tel.: +36 20 4656497

Miskolc, 20..............................

|  |  |  |
| --- | --- | --- |
| ………………………….………………….. | ………………………….………………….. | ………………………….………………….. |
| …………….………………….. | …………….………………….. | …………….………………….. |
| Intézményvezető | Tereptanár | Hallgató |